XxxHolic

***xxxHolic*** (disebut sebagai *-holic* seperti sebutan *alcoholic*, xxx merupakan pemboleh ubah) ialah sebuah siri manga seinen dirancang dan dibentangkan oleh Clamp. Siri ini telah disirikan dalam majalah KC Deluxe *[[Young Magazine]]* Kodansha secara berkala sejak tahun 2003 dan kini diterbitkan di Amerika Syarikat oleh Del Rey Manga.

Filem animasi berjudul *xxxHolic: A Midsummer Night's Dream* telah dikeluarkan di Jepun pada 20 Ogos 2005. DVD filem tersebut dikeluarkan pada 24 November 2006 dan diteruskan oleh sebuah siri animasi TV yang mula disiarkan menerusi rangkaian TBS (Tokyo Broadcasting System) pada 6 April, 2006 di Jepun. Filem dan siri animasi TV *xxxHolic* masing-masing telah dilesenkan di Amerika oleh FUNimation. Sebuah siri animasi TV musim kedua berjudul ***xxxHolic: Kei*** telah mula disiarkan pada 3 April 2008 sehingga 26 Jun 2008.

Di penghujung musim keduanya, sebuah episod khas telah diumumkan untuk keluaran DVD sahaja, disahkan untuk disertakan bersama-sama jilid ke-14 siri manganya pada 16 Januari, 2009.

Serupa dengan pengumuman kepada penerbitan siri kembarnya iaitu **' berbulan-bulan awalnya, tepat pada 28 April, 2008, dalam bab ke-157 sebelum bermulanya cuti lima minggu, ''xxxholic'' diumumkan akan mendekati penghujung ceritanya.

== Ringkasan plot ==
[[Kimihiro Watanuki]] ialah seorang pelajar sekolah menengah yang sentiasa diganggu oleh [[yōkai]], iaitu makhluk-makhluk halus yang tertarik kepadanya. Makhluk-makhluk ini tidak dapat dilihat manusia lain dan pertemuan dengan mereka membawa kepayahan kepadanya. Namun, apabila Watanuki terserempak sebuah kedai yang dapat memakbulkan sebarang hajat dan keinginan, kejadian dalam kehidupannya sah menjadi lebih luar biasa.

Kedai tersebut dimiliki oleh [[Yūko Ichihara]], seorang perempuan ahli sihir yang cantik dan penuh misteri, terkenal dengan beberapa nama oleh golongan tertentu. Yūko menawarkan bantuan untuk menghalau makhluk-makhluk halus yang seringkali menggangu Watanuki, namun dengan bayaran khas, iaitu, menurut Yūko, haruslah mempunyai nilai yang setaraf dan serupa; sebagai bayaran, Watanuki menjadi pembantu sambilan Yūko di kedainya.

Tugas Watanuki terdiri daripada kerja-kerja suruhan yang membabitkan perkara-perkara ghaib dan kerja-kerja harian di rumah. Gadis yang diminati Watanuki, iaitu [[Himawari Kunogi]], dan "lawannya," iaitu [[Shizuka Dōmeki]], seringkali menyertainya dalam tugasan yang dijalankan seperti yang diminta oleh Yūko. Mereka bertiga menjadi rapat meskipun Watanuki tidak menyenangi kehadiran Dōmeki.

== Watak-watak ==

*  ialah seorang pelajar sekolah menengah biasa yang tinggal bersendirian. Watanuki bersifat realistik dan tidak mementingkan diri, tetapi juga sangat menyakitkan hati, lebih-lebih lagi jika disandarkan dengan perintah-perintah Yūko dan perangai Dōmeki yang selalu sahaja kelihatan tabah. Watanuki mula bekerja untuk Yūko sebagai ganti kepada permintaannya kepada wanita tersebut; iaitu menghilangkan makhluk-makhluk halus daripada pandangannya selama-lamanya. Meskipun dia tidak menyukai kebolehannya itu, Watanuki seringkali membantu mereka yang dijumpanya disebabkan kuasanya, meskipun tugas yang diberikan kepadanya tidak memerlukannya berbuat demikian. Berbeza dengan Dōmeki dan Himawari, Watanuki tidak pernah dilihat mempunyai kawan di sekolah; selain itu, Yūko juga pernah mengusiknya dengan mengatakan dia tidak popular.

*  ialah seorang [[ahli sihir]] perempuan yang sangat kuat, seringkali terkenal dengan kebolehannya menghantar manusia ke dimensi dan era lain, serta kuasanya untuk memakbulkan apa sahaja yang dihajatkan oleh manusia tetapi dengan bayaran yang setimpal. Yūko mengenali ramai manusia dan makhluk lain, termasuklah Clow Reed yang bekerjasama dengannya mencipta Mokona-Mokona. Meskipun bersikap kurang matang dan tidak serius kebanyakan  masanya, Yūko boleh juga bersikap arif dan serius pada keadaan-keadaan tertentu.

*  ialah rakan sekelas Watanuki dan "lawannya" yang tidak berbalas. Dōmeki merupakan ahli dalam kelab [[Kyudo|memanah]] sekolah dan seringkali mengambil bahagian dalam pertandingan yang diadakan. Dia tinggal di sebuah kuil yang dimiliki oleh datuknya yang telah meninggal dunia. Personaliti Dōmeki adalah [[antonim]] kepada personaliti Watanuki, kerana dia selalunya bersifat tenang dan gemar menyindir. Dōmeki memiliki kebolehan untuk menghalau makhluk-makhluk halus jahat dan kekebalan terhadap kebanyakan sumpahan, mungkin sekali disebabkan darah dagingnya dan bagaimana dirinya diasuh dan dibesarkan di sebuah kuil.  

*  ialah gadis yang digila-gilakan oleh Watanuki. Himawari bersikap penyayang dan baik hati, tetapi membawa malang kepada sesiapa sahaja yang berhubungan dengannya, kecuali ibu bapanya dan Dōmeki.

== Adaptasi ==
=== Filem ===
Sebuah adaptasi filem berjudul , di mana tajuknya diambil sempena ''[[A Midsummer Night's Dream]]'' oleh [[William Shakespeare]], telah ditayangkan pada [[20 Ogos]], [[2005]].


Di dalam adaptasi filemnya, Yūko menerima jemputan daripada seorang wanita untuk membantunya kembali ke  rumah agamnya yang, di atas sebab-sebab tertentu, telah menghalangnya daripada masuk. Yūko berkata bahawa Watanuki yang harus bertanggungjawab melaksanakan permintaan wanita tersebut disebabkan dialah yang membawa pelanggan itu kepadanya, lalu membawa remaja tersebut bersamanya. Dōmeki juga turut ikut sama untuk membantu. Yūko menghadirkan dirinya bukan sahaja untuk melaksanakan permintaan pelangganya, tetapi juga kerana dia dijemput menghadirkan diri ke rumah agam yang merupakan tempat perjumpaan para pengumpul terkenal yang juga dijemput dengan surat jemputan yang sama. Di dalam rumah agam tersebut terdapat bilik-bilik aneh dan surat penuh misteri, mengarahkan mereka melakukan perkara-perkara tertentu, sekaligus memainkan peranan sebagai hos perjumpaan tersebut. Meskipun para pengumpul beranggapan bahawa sedang berlangsungnya sebuah jualan lelong misteri seperti di dalam sebuah lagenda bandar, sebaliknya keadaan menjadi semakin jelas bahawa sesuatu yang penuh dengan muslihat dan niat jahat sedang berlaku disekeliling mereka. Satu demi satu para pengumpul di situ menghilangkan diri dan beberapa kejadian pelik berlaku sepanjang malam itu. Motif sebenar disebalik jemputan-jemputan itu haruslah dikenalpasti jika Yūko dan yang lain ingin menjawab persoalan misteri di rumah agam tersebut.

Filem ini telah dipilih dalam pencalonan terakhir untuk [[Annecy International Animated Film Festival]] 2006 yang berprestij dalam kategori ''Feature Films'' disamping empat pencalonan lain: ''[[Asterix and the Vikings]]'', **', *[[Wallace and Gromit]]*, dan pemenang anugerahnya, *[[Renaissance (filem)|Renaissance]]*.

### Siri TV

Musim pertama adaptasi anime TV siri *xxxHolic* mula disiarkan di saluran TBS pada 6 April, 2006 di Jepun dan tamat pada 28 Disember, 2006, mengandungi 24 buah episod keseluruhannya. Adaptasi filem dan siri anime TV *xxxHolic* masing-masing diarahkan oleh Tsutomu Mizushima. Ageha Ohkawa, iaitu pengarah Clamp dan penulis skrip utama, merupakan penerbit eksekutif siri anime televisyennya. Disebabkan perbezaan penglesenan studio siri animenya, plot *xxxHolic* adalah tidak selengkap plot versi manganya, di mana rujukan terhadap siri **' dan ''[[Cardcaptor Sakura]]'' dikeluarkan (meskipun tongkat sakti Sakura daripada ''CCS'' dan tongkat Fay daripada siri ''Tsubasa'' dapat dilihat dalam episod 18 semasa Watanuki berada di dalam bilik stor, dan tongkat Fay pula juga dilihat dalam episod 8, digunakan sebagai pemukul hamparan).

Musim keduanya pula, berjudul , mula disiarkan pada [[3 April]], [[2008]] di Jepun. Sejumlah 13 buah episod akan ditayangkan. Kakitangan utama serta para [[pelakon suara latar]] dikekalkan seperti dalam musim pertama. "Kei",  dalam [[bahasa Jepun]] membawa maksud "sambungan" dalam konteks ini. Dalam bab 154 keluaran manga ''xxxHolic'', terdapat sebuah bahagian yang menawarkan kepada para pembaca ''preview'' kepada musim kedua siri animenya. Segmen ini menunjukkan episod-episod yang berhubungan dengan babak-babak dalam versi anime dan manganya, misalnya seperti babak Dendam Labah-labah, Kohane Tsuyuri dan Haruka.

Musim pertama anime xxxHOLiC telah bersehaluan dengan plot manga sirinya, manakala xxxHOLiC Kei mengandungi beberapa episod yang telah bertumpu terhadap latar belakang sesetengah babak yang lebih kecil di dalam manga xxxHOLiC. Perubahan yang paling ketara yang muncul dalam xxxHoLiC Kei dan perbandingannya dengan latar masa manganya merupakan babak [[Kohane Tsuyuri]], di mana wataknya diperkenalkan lebih awal di dalam animenya serta dia mampu memasuki kedai Yūko tanpa memiliki sebarang hajat. Dalam episod kesepuluh siri animenya, babak ini telah ditutup dan berakhir, di mana Kohane berjaya mengatasi perbezaannya dengan ibunya dengan sendirinya manakala di dalam manga peranan Kohane masih lagi aktif di dalam keluarannya yang terkini.

Dalam episod ketujuh daripada xxxHoLiC Kei, hubungan bersama siri OVA Tsubasa Tokyo Revelations dilihat melalui penggunaan bekas-bekas air yang juga digunakan untuk mengisi takungan simpanan bawah tanah di dalam Tokyo Government Building.

=== Novel ===
xxxHolic: Another Holic Landolt-Ring Aerosol, sebuah novel berdasarkan siri asalnya, karya [[Nisio Isin]], diterbitkan di Jepun pada bulan Ogos, 2006. Bab pertama novel ini menjadi plot asas kepada episod 17 siri animenya. Del Rey telah mengumumkan bahawa mereka akan mula menerbitkan novel tersebut dalam [[bahasa Inggeris]] pada tahun 2008.

== Rekaan ==
=== Tema-tema ===
Sebahagian daripada peranan siri ''xxxHolic'' adalah untuk menggabungkan karya-karya Clamp, justeru dengan ini, sesetengah tema yang berulangan daripada karya-karya lepas disertakan dengan jelas.

Salah satu tema berulangan ini dapat dilihat dalam tumbesaran serta perubahan dalam diri Watanuki, akibat daripada pengalamannya berjumpa dengan seorang individu. Menurut seorang penilik nasib dalam jilid kedua, Yūko merupakan individu yang akan mengubah kehidupan Watanuki. Namun begitu, suatu pembayang diberikan di mana dia akan dikaitkan kepada Yūko dan Dōmeki, serta setiap perhubungan mereka telah diramalkan.

Baru-baru ini dalam ceritanya, menambah kepada perubahan tema, terdapat suatu rujukan terhadap [[X/1999]], sambil Yūko berkata sesuatu yang serupa kepada apa yang dikatakan oleh [[Dragons of Earth#Kakyō Kuzuki|Kakyou Kuzuki]] pada satu bahagian dalam cerita sirinya: "Untuk mengubah dunia ini, kamu harus mengubah dirimu sendiri".

Tema lain termasuklah konsep , asalnya diperkenalkan oleh Yūko sendiri. ''Hitsuzen'' tidak mempunyai sebarang penterjemahan yang tepat dalam bahasa Melayu (termasuklah bahasa Inggeris, mengakibatkan Del Rey menggunakan istilah bahasa Jepunnya apabila ia muncul dalam ''Tsubasa'' atau ''xxxHolic''), namun boleh diekstrak seterusnya dijelaskan sebagai merujuk kepada sesuatu yang tidak dapat dielakkan, [[takdir]], atau nasib.

Menterjemah ''hitsuzen'' sebagai "takdir" tidaklah tepat, tetapi di dalam konteks penceritaannya, "takdir" ditekankan sebagai sesuatu yang tidak boleh diubah dan berkekalan, memberi idea bahawa sesiapa yang dikunci oleh takdir adalah sekadar bonekanya sahaja. Sebaliknya, ''hitsuzen'' merupakan idea di mana sesuatu tindakan itu adalah tidak boleh dielakkan kerana tanpa tindakan tersebut, kejadian-kejadian lain yang berhubungkait dengannya pada masa hadapan tidak akan berlaku. Justeru, setiap keputusan dan tindakan adalah berkaitan dengan satu sama lain, dan sesuatu yang berlaku "secara kebetulan" tidak mungkin berlaku, sebaliknya hanya ''hitsuzen'' sahaja yang wujud. 

''Hitsuzen'' pernah disebut dalam siri ''[[Cardcaptor Sakura]]'' oleh watak [[Kaho Mizuki]] apabila dia mengatakan "tidak pernah berlakunya sesuatu secara kebetulan, hanyalah ''hitsuzen''". Penterjemahan bahasa Inggeris yang lain terhadap istilah tersebut telah mengaitkan ''hitsuzen'' dengan "sesuatu yang tidak boleh dielakkan" ataupun ''inevitability''. Ia juga boleh diterjemah sebagai suatu bentuk [[azam|keazaman]] atau konsep [[kesan rama-rama]] yang lebih pro-aktif. Mungkin juga ia boleh diterjemah daripada campuran konsep-konsep tersebut.

Sebuah tema yang wujud dalam dunia ''xxxHolic'' dan terbitan-terbitan Clamp yang lain boleh dilihat dalam jilid pertama sirinya. Apabila Watanuki memperkenalkan dirinya kepada Yūko, dia memberi nama sebenarnya sebagai tanda hormat yang biasa dilakukan. Disebabkan namanya juga merupakan rujukan yang menonjol kepada tarikh hari lahirnya ([[1 April]], dikongsi juga oleh [[Sakura Kinomoto]] daripada ''[[Cardcaptor Sakura]]'' dan kewujudannya semula bersama-sama Syaoran dalam **'), Watanuki secara tidak langsung telah memberi Yūko dua maklumat penting tentang dirinya yang akan memberi orang lain keupayaan untuk mencungkil segalanya tentang dirinya (berdasarkan tarikh hari jadinya) serta mengawal takdirnya (berdasarkan namanya).

Tema ini juga pernah muncul dalam *[[Tokyo Babylon]]*, di mana Subaru Sumeragi telah melakukan kesilapan yang serupa dengan mendedahkan tarikh lahir sebenarnya kepada Seishirō Sakurazuka.

### Hubungan dengan siri lain

#### Membabitkan Clamp
Satu faktor penting dalam *xxxHolic* adalah hubungan sirinya dengan siri-siri manga Clamp lain; kebanyakan daripada watak-watak Clamp diluar siri *xxxHolic* muncul di dalam manga siri tersebut. Dalam Bab 3, Yūko memberitahu Watanuki tentang seorang gadis yang tinggal di dunia bersama-sama teman lelakinya, iaitu Sakura Kinomoto, watak protagonis dalam siri *[[Cardcaptor Sakura]]*. Dalam bab ke-12 dan ke-13, watak-watak daripada **', karya Clamp yang lain, muncul buat pertama kalinya. Watak ''xxxHolic'' Yūko Ichihara pula pernah muncul di dalam sebuah bab dalam siri ''Tsubasa''. Dalam bab ke-13, Watanuki berjumpa dengan Mokona di mana Yūko jelaskan sebagai sesuatu yang dicipta menggunakan model yang sama daripada Mokona asal dalam ''[[Magic Knight Rayearth]]''. Dalam Bab ke-8, apabila Watanuki keluar menuju ke sebuah kedai ubat, dia berjumpa dengan Kazahaya dan Rikuo, watak-watak daripada ''[[Legal Drug]]''. Seorang rakan penilik nasib Yūko juga muncul dalam [[Kobato]] dan juga dalam Bab ke-16 siri ''xxxHolic'', meskipun perempuan tua itu mempunyai peranan yang lebih besar dalam xxxHolic. Tambahan pula, pelbagai jenis barangan, seperti fonkepala yang berbentuk seperti telinga Persocom (daripada siri ''[[Chobits]]''), ataupun tongkat sakti Sakura daripada ''[[Cardcaptor Sakura]]'', serta buku pertama yang dibaca Chi dalam Chobits masing-masing telah membuat kemunculan mereka. Hubungan di antara siri lain dengan sirinya sendiri adalah salah satu tumpuan utama siri ''xxxHolic'', di mana kedua-dua siri iaitu ''Tsubasa'' dan ''xxxHolic'' seringkali dikaitkan dan melintasi siri masing-masing.

Selain itu, Yūko juga membuat rujukan terhadap watak-watak lain daripada karya-karya lain kumpulan Clamp namun jarang menyebut nama mereka.

Clamp telah menyatakan bahawa ''Tsubasa'' serta ''xxxHolic'' telah direka untuk "mengikat" kisah karya-karya mereka bersama, namun tetap bersehaluan dengan kisah mereka sendiri.

==== Tidak membabitkan Clamp ====
Siri-siri anime dan manga yang bukan dihasilkan oleh Clamp seringkali juga dirujuk oleh beberapa watak, terutamanya Yūko. Siri-siri tersebut selalunya merupakan siri anime atau manga yang lama.

Dalam bab ke-6, Yūko menggunakan sebatang pen untuk menulis Zantetsuken (Pedang yang Memotong Besi) pada sebatang pemukul besbal. Kemudiannya Yūko melakukan beberapa gaya dan aksi lalu membelah sebuah [[komputer riba]] yang berakhir dengan ayat ''trademark'' [[Goemon Ishikawa]] daripada [[Lupin III]] oleh [[Monkey Punch]]. Rujukan-rujukan lain termasuklah [[Urusei Yatsura]] oleh [[Rumiko Takahashi]] dalam bab 46, dll.

Dalam episod 1 siri anime musim keduanya, xxxHolic Kei, Yūko dilihat sedang membaca sebuah keluaran majalah Ookiku Furikabutte, iaitu majalah manga besbal. Dalam babak yang lebih awal lagi pada episod tersebut, penghuni kedai serta Yūko sendiri sedang menonton permainan besbal, di mana pemain besbal dilihat memakai pakaian seragam seperti watak-watak dalam manganya; dalam episod ketiga pula Maru dan Moro sedang bermain dengan Tachikoma plamo, iaitu labah-labah mecha daripada siri [[Ghost in the Shell: Stand Alone Complex]] dan Yamamoto battleshp, kedua-duanya dicipta oleh Yūko sambil menunggu kepulangan Watanuki. Francais Ghost in the Shell: Stand Alone Complex dan versi anime xxxHolic masing-masing diterbitkan oleh Production I.G.

Dalam episod ke-4 siri anime xxxHolic Kei, Yūko dilihat memegang sebuah keluaran majalah Weekly Young Magazine (yang merupakan manga di mana xxxHolic manga disirikan).

== Media ==
=== Buku-buku ===
Beberapa buah buku peminat telah diterbitkan di Jepun.

*  Gekijōban xxxHOLiC OFFICIAL FANBOOK (ISBN 978-4-06-372049-5) Tarikh keluaran: [[17 Ogos]], [[2005]] 
* ''TV Animation xxxHOLiC Extra Official Guide'' (ISBN 978-4-06-372151-5) Tarikh keluaran: [[17 Mei]], [[2006]]
*  xxxHOLiC Shinpan Dokuhon (ISBN 978-4-06-372226-0) Tarikh keluaran: [[17 November]], [[2006]]

=== Lagu-lagu tema ===
;Siri TV
* Pembuka:   oleh [[Shikao Suga]].
* Penutup pertama (episod 1-13, 24): "Reason" oleh [[Fonogenico]].
* Penutup kedua (episod 14-23):  oleh [[Buck-Tick]].

;''Kei''
* Pembuka: "Nobody Knows" oleh [[Shikao Suga]].
* Penutup: "Honey Honey" oleh [[Seamo]] feat. [[Ayuse Kozue]].

;Filem
* Pembuka: "Sanagi ~Theme from xxxHolic the Movie~" (サナギ〜theme from xxxHOLiC the movie〜, sanagi bermaksud krisalis/kepompong) oleh [[Shikao Suga]].

=== Permainan video ===
Sebuah adaptasi [[permainan video]] oleh [[Marvelous Interactive]] telah dikeluarkan untuk [[konsol]] [[PlayStation 2|PS2]] di Jepun pada [[9 Ogos]] [[2007]], berjudul  (meskipun ditulis sebagai "shigatsu tsuitachi", ia disebut sebagai "Watanuki")''. 

=== Babak cerita ===
''xxxHolic'' mengandungi banyak cerita dan kisah dalaman yang berbeza. Kisah-kisah ini dirujuk sebagai babak cerita atau ''story arcs''. Babak-babak ini digunakan dalam sepanjang siri-siri anime dan manga Clamp yang berbeza, misalnya seperti Tokyo Babylon.

== Rujukan ==


== Pautan luar ==
*  [http://www.productionig.com/contents/works_sp/43_/index.html Laman rasmi Production I.G untuk siri TV ''xxxholic'']
*  [http://www.productionig.com/contents/works_sp/22_/index.html  Laman rasmi Production I.G untuk filem animasi ''xxxholic: A Midsummer Night's Dream'']
*  [http://mmv.co.jp/special/game/ps2/xxxholic/ Laman web rasmi permainan video ''xxxHolic'']
*  
*  [http://funimation.com/xxxHolic/ Laman **xxxHolic'' FUNimation]